Kuidas kududa Sky High mütsi beebile - DROPSi õpetused / Terve juhend
DROPSi õpetused / Terve juhend
Kuidas kududa Sky High mütsi beebile
Tags: algaja, koesilmused,
Armsaid beebimütse ei ole kunagi liiga palju. See samm-sammuline õpetus aitab teha lihtsat beebimütsi soonikuga ja kõrvaklappidega, nagu juhendis DROPS Baby 20-9. Kliki siin, et vaadata tervet juhendit.
Kas on küsimusi? Jäta kommentaar lehekülje lõppu ja ma vastame esimesel võimalusel!
Me teeme suuruse 1/3 kuusele selles õpetuses, kus vajalikud numbrid on jämedas kirjas.
Suurused: 1/3 - 6/9 - 12/18 kuune - 2 - 3/4 aastane
Peaümbermõõt (umbes): 40/42 - 42/44 - 44/46 - 48/50 - 50/52 cm.
Kas on kõik vajalik olemas alustamiseks?
DROPS Merino Extra Fine (kuulub lõngagruppi B).
50-50-50-100-100 g värv nr 08, helebeežikirju
DROPS SUKA- ja RINGVARDAD (40 cm): 4 mm - või sobivad, et saavutada koetihedus 21 s x 28 rida parempidises koes = 10 x 10 cm.
DROPS RINGVARDAD (40 cm): 3,5 mm – sooniku kudumiseks.
Müts kootakse ringselt ülevalt alla. Alusta sukavarrastega ja võta hiljem ringvardad, kui silmuseid on rohekm. Lõpuks kootakse kõrvaklapid edasi-tagasi sukavarrastega.
KASVATAMISE NIPP: kasvata 1 silmus, kududes 2 silmust ühte silmusesse.
Loo 8-10-13-15-18 silmust 4 mm sukavarrastele (jäta pikem lõngajupp pärast augu kinni tõmbamiseks).
Koo 1 ring parempidises koes, SAMAL AJAL kasvata 7-10-12-15-17 silmust ühtlaste vahedega – vaata KASVATAMISE NIPPI! = 15-20-25-30-35 silmust.
Paigalda 5 silmusemärkijat tööse iga 3-4-5-6-7 silmuse järel, siis koo 1 ring parempidises koes.
Järgmisel ringil kasvata 1 silmus mõlemal pool iga silmusemärkijat.
Korda kasvatamist igal teisel ringil kokku 6 korda = 75-80-85-90-95 silmust.
Kui töö pikkus on 11-12-13-14-15 cm, kasvata 25-26-29-30-31 silmust ühtlaste vahedega (kasvata umbes igasse kolmandasse silmusesse) = 100-106-114-120-126 silmust.
Võta 3,5 mm ringvardad. Koo soonikut 1 parempidi/1 pahempidi kõigil silmustel 3 cm.
Kui sooniku pikkus on 3 cm, koo silmused maha järgmiselt - NB! Ring algab 10-10-8-8-7 silmust enne tagumist keskkohta: koo maha 21-21-17-17-15 silmust, kududes parempidi silmused parempidi ja pahempidi silmused pahempidi (= tagumine keskkoht).
Koo järgmised 25-27-33-35-39 silmust ja tõsta need abilõngale kõrvaklappi jaoks.
koo maha järgmised 29-31-31-33-33 silmust (= otsaesine).
Nüüd koo kõrvaklapp edasi-tagasi viimasel 25-27-33-35-39 silmusel järgmiselt: jätka soonikuga 1 parempidi/1 pahempidi, SAMAL AJAL kahanda 1 silmus iga rea alguses kokku 9-10-13-14-16 korda mõlemal küljel (kahanda, kududes 2 pr/ph kokku) = 7 silmust.
Järgmisel real koo maha ülejäänud silmused, kududes parempidi silmused parempidi ja pahempidi silmused pahempidi. Kõrvaklappi kõrgus on umbes 6-7-9-10-11 cm.
Tee teine kõrvaklapp samamoodi.
Tõmba mütsi algus lõngaga kokku ja kinnita lõng.
Lõika 2 lõnga pikkusega 75 cm ja keeruta nööriks.
kinnita nöör kõrvaklapi tippu. Tee sõlm otsa. Korda teisel kõrvaklapil.
Ootame põnevusega, kuidas teie mütsid välja näevad! Postita oma pildid sotsiaalmeediasse, lisades hashtagi #dropsalong ja #dropsskyhigh - või saada oma tööst pilt meie #dropsfan galeriisse.
Kui vajad rohkem infot erinevate silmuste või tehnikate kohta, siis siin on nimekiri õpetuste ja videode kohta:
Õpetus: Kuidas luua silmuseid
Õpetus: Kuidas kududa silmuseid parempidi
Õpetus: Kuidas kududa silmuseid pahempidi
Õpetus: Kuidas kahandada
Õpetus: Kuidas kahandada ühtlaste vahedega
Õpetus: Kuidas kududa maha silmuseid töö paremal pool
Õpetus: Kuidas kududa maha silmuseid töö pahemal pool
Video: Kuidas luua silmuseid ja kududa sukavarrastega
Video: Kuidas kududa parempidi
Video: Kuidas kududa pahempidi
Video: Kuidas kasvatada: läbi silmuse eesmise ja tagumise aasa
Video: Kuidas kududa soonikut (1 pr/1 ph)
Video: Kuidas kahandada, kududes 2 parempidi silmust kokku
Video: Kuidas kahandada, kududes 2 pahempidi silmust kokku
Video: Kuidas teha keerdus nööri
Video: Kuidas kududa silmused maha soonikkoes
Video: Kuidas peita otsi soonikkoel
Video: Kuidas peita otsi parempidises koes